OpenLLM-France/wikimedia huggingface dataset:
# Lucien Michard

Lucien Michard (Épinay-sur-Seine, 17 de novembre de 1903 - Aubervilliers, 1 de novembre de 1985) va ser un ciclista francès que fou professional entre 1925 i 1938. Es dedicà principalment al ciclisme en pista en la modalitat de velocitat, en què fou l'autèntic dominador del panorama mundial durant forces anys.
En el seu palmarès trobem més de quaranta victòries, destacant per damunt de totes una medalla d'or als Jocs Olímpics de París de 1924 i quatre Campionats del món de velocitat consecutius entre 1927 i 1931.

## Palmarès

* 1922
** Campió de França de velocitat amateur
** 1r al Gran Premi de París de velocitat amateur
* 1923
** Campió del món de velocitat amateur
** Campió de França de velocitat amateur
* 1924
** Medalla d'or als Jocs Olímpics de París de velocitat
** Campió del món de velocitat amateur
** Campió de França de velocitat amateur
** 1r al Gran Premi de l'UVF
** 1r al Gran Premi de París de velocitat amateur
* 1925
** Campió de França de velocitat
** 1r al Gran Premi de l'UVF
* 1926
** 1r al Gran Premi de l'UVF
* 1927
** Campió del món de velocitat
** Campió de França de velocitat
** 1r a Copenhaguen, velocitat
* 1928
** Campió del món de velocitat
** Campió de França de velocitat
** 1r al Gran Premi de l'UVF
* 1929
** Campió del món de velocitat
** Campió de França de velocitat
** 1r al Gran Premi de l'UCI
** 1r a Copenhaguen, velocitat
* 1930
** Campió del món de velocitat
** Campió de França de velocitat
** 1r al Gran Premi de l'UCI
** 1r a Copenhaguen, velocitat
** 1r al Gran Premi de París de velocitat
* 1931
** 1r al Gran Premi de l'UVF
** 1r al Gran Premi de París de velocitat
* 1932
** 1r al Gran Premi de l'UVF
* 1933
** Campió de França de velocitat
** 1r al Gran Premi de l'UCI
* 1934
** Campió de França de velocitat
* 1935
** Campió de França de velocitat
** 1r al Gran Premi de París de velocitat
* 1936
** 1r al Gran Premi de París de velocitat
* 1937
** 1r al Gran Premi de l'UCI, velocitat

## Referències

* ↑ «MICHARD Lucien». [Consulta: 16 setembre 2024].
* 1 2 «Lucien Michard est un coureur cycliste pistard» (en francès). Le Petit Braquet. Arxivat de l'original el 20 July 2011. [Consulta: 15 novembre 2008].
* ↑ «Olympedia – Lucien Michard». [Consulta: 16 setembre 2024].
* ↑ «Palmarès de Lucien Michard (Fra)». [Consulta: 16 setembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Lucien MICHARD» (en italià). [Consulta: 16 setembre 2024].

## Enllaços externs

* Palmarès de Lucien Michard a memoire-du-cyclisme.eu
* Palmarès de Lucien Michard a sitiodeciclismo.net
# Palmiry

Palmiry és un poble del districte administratiu de Gmina Czosnów, a l'àrea de Nowy Dwór Mazowiecki, Voivodat de Masòvia, a la zona centre-oriental de Polònia. És situat als confins del Bosc de Kampinos, aproximadament 4 km al sud-est de Czosnów, 11 km al sud-est de Nowy Dwór Mazowiecki, i 23 km al nord-oest de Varsòvia. L'any 2000 la vila tenia uns 220 habitants.
Durant la II Guerra Mundial, entre 1939 i 1943, la vila i els boscos de la rodalia foren un dels llocs on els alemanys varen cometre execucions en massa d'intel·lectuals, polítics, i esportistes polonesos, en el marc de l'anomenada Acció AB. Moltes de les víctimes varen ser primer arrestades i torturades a la presó de Pawiak a Varsòvia, i posteriorment traslladades al lloc on serien executades. En aquest lloc s'han exhumat, en total, les restes d'unes 2.115 persones però és probable que no s'hagin trobat tots els cossos. Algunes de les víctimes conegudes són:
* Juliusz Dąbrowski, periodista i un dels líders del Związek Harcerstwa Polskiego (Moviment Escolta Polonès)
* Witold Hulewicz, periodista de ràdio i poeta
* Stefan Kopeć, biòleg i fisiòleg, professor de la Universitat de Varsòvia
* Janusz Kusociński, atleta, guanyador dels 10.000 m als Jocs Olímpics de 1932.
* Mieczysław Niedziałkowski, polític, del Partit Socialista Polonès
* Stanisław Piasecki, periodista, polític, i crític
* Jan Pohoski, polític, batlle de Varsòvia
* Dawid Przepiórka, mestre d'escacs
* Maciej Rataj, polític, president de la cambra baixa polonesa
* Tomasz Stankiewicz, ciclista, medallista als Jocs Olímpics d'estiu de 1924
* Kazimierz Zakrzewski, científic, professor de la Universitat de Varsòvia
Després de la guerra, el 1946, els cossos de les víctimes dels nazis foren exhumats i enterrats en un nou cementiri, situat a uns 5 kilòmetres del poble, i que ha estat declarat mausoleu nacional polonès des de 1948.

## Referències

* ↑ «Central Statistical Office (GUS) – TERYT (National Register of Territorial Land Apportionment Journal)», 01-06-2008. (polonès)
# Plecturocebus toppini

Plecturocebus toppini és una espècie de primat de la família dels pitècids. Viu al sud-est del Perú, el nord de Bolívia i l'est de l'estat brasiler d'Acre. No es coneixen amb certesa els límits de la seva distribució. Probablement s'estén entre el riu Purus al nord, el riu Ucayali i el riu Urubamba a l'oest i, cap al sud, com a mínim fins al riu Madre de Dios i potser fins al riu Tuichi. Anteriorment considerat una subespècie del tití bru (P. brunneus), des del 2015 se l'ha restaurat a la categoria d'espècie.

## Referències

* ↑ Jan Vermeer i Julio C. Tello-Alvarado: «The Distribution and Taxonomy of Titi Monkeys (Callicebus) in Central and Southern Peru, with the Description of a New Species Arxivat 2015-07-08 a Wayback Machine.». Primate Conservation, 2015 (29).
# Ríos

* No s'ha de confondre amb Riós.
«Rios o Ríos» té aquests significats:
* Alvaro de los Rios (1580 - Madrid, 1623), compositor espanyol del Renaixement
* Antonio de Ríos Rosas (Ronda, 1812 — Madrid, 1873), jurista i polític espanyol
* Blanca de los Ríos Nostench (Sevilla, 1859 – Madrid, 1956), escriptora i pintora espanyola
* Cassandra Rios o Odete Rios (São Paulo, 1932-2002), escriptora brasilera de ficció, misteri i principalment d'eròtica
* Conchi Ríos (Múrcia, 1991), torera espanyola
* David Ríos Insua (Madrid, 1964), matemàtic espanyol
* Efraín Ríos Montt (Huehuetenango, Guatemala, 1926), militar i polític guatemalenc, President de Guatemala de facto (1982 -83)
* Facundo de los Ríos Portilla (Laredo, Cantàbria, 1832 - València, 1898), advocat i polític espanyol, diputat a Corts durant el sexenni democràtic
* Fernando de los Ríos Urruti (Ronda, província de Màlaga, 1879 - Nova York, 1949), polític, dirigent i ideòleg socialista
* Isabel Ríos García, professora del Departament d'Educació de la Universitat Jaume I i de didàctica de la Llengua i la Literatura a l'UJI
* Jordi Ríos i Gravalosa (Vilanova i la Geltrú, 1970), actor i periodista català
* Josep Rios Chinesta (Carcaixent, 1855 - 1935), mestre d'obra valencià
* José Ríos (Ademús, País Valencià, ? – Cullera, 1777), sacerdot, col·leccionista d'antiguitats i escriptor
* José Amador de los Ríos y Serrano (Baena, 1818 - Sevilla, 1878), historiador de l'art, crític literari i arqueòleg espanyol
* José María Ríos García (Saragossa, 1910 — Alacant, 1999), enginyer i acadèmic de la Reial Acadèmia de Ciències d'Espanya
* Juan Antonio Ríos Morales (Cañete, 1888 - Santiago de Xile, 1946), advocat i polític xilè
* Juan Bautista Ríos Martínez (Borriana, 1924), agricultor i polític valencià
* Julio Ríos Gallego (Cali, 1973), enginyer civil, conferenciant, tutor, professor de matemàtica i física colombià
* Lágrima Ríos (1924 - Montevideo, 2006), cantant uruguaiana d'ascendència africana
* Marcelo Ríos (Santiago de Xile, 1975), tennista xilè
* Melanie Rios (Medellín, 1991), actriu pornogràfica colombiana
* Miguel Ríos (Granada, 1944), cantant de rock espanyol
* Paz Ríos Nasarre (Sales Altes, Huesca, 1967), escriptora, investigadora i professora aragonesa
* Província de Los Ríos, província de l'Equador
* Regió de Los Ríos, regió de Xile
* Roberto Ríos Patus (Bilbao, 1971), futbolista basc que va jugar al Betis i l'Athletic de Bilbao
* Sergi de los Ríos i Martínez (Tarragona, 1969), economista i polític català, diputat al Parlament de Catalunya
* Sixto Ríos García
* Vicent Ríos Enrique (Borriana, Plana Baixa, 1842 - València, 1900), mestre fonedor
* Victoriano Ríos Pérez (San Cristóbal de La Laguna, Tenerife, 1930), membre de Coalició Canària i senador
* Waldo de los Ríos
# Romanització revisada del coreà

La romanització revisada del coreà (국어의 로마자 표기법; literalment: notació en lletres llatines de l'idioma nacional) és el sistema oficial de romanització a Corea del Sud i substitueix l'antic sistema McCune–Reischauer. El nou sistema elimina els diacrítics en favor dels dígrafs i és més prop de la fonologia del coreà que no pas de la fonètica de les llengües estrangeres.

## Caràcterístiques

* hangul= 국어의 로마자 표기법
* hanja= 國語의 로마字 表記法
* rr=gugeoui romaja pyogibeop
* mr=kugŏŭi romaja p'yogipŏp

## Regles de transcripció
### Lletres vocals

| Hangul | ㅏ | ㅐ | ㅑ | ㅒ | ㅓ | ㅔ | ㅕ | ㅖ | ㅗ | ㅘ | ㅙ | ㅚ | ㅛ | ㅜ | ㅝ | ㅞ | ㅟ | ㅠ | ㅡ | ㅢ | ㅣ |
| Romanització | a | ae | ya | yae | eo | e | yeo | ye | o | wa | wae | oe | yo | u | wo | we | wi | yu | eu | ui | i |

### Lletres consonants

| Hangul | Hangul | ㄱ | ㄲ | ㄴ | ㄷ | ㄸ | ㄹ | ㅁ | ㅂ | ㅃ | ㅅ | ㅆ | ㅇ | ㅈ | ㅉ | ㅊ | ㅋ | ㅌ | ㅍ | ㅎ |
| Romanització | Inicial | g | kk | n | d | tt | r | m | b | pp | s | ss | - | j | jj | ch | k | t | p | h |
| Romanització | Final | k | k | n | t | - | l | m | p | - | t | t | ng | t | - | t | k | t | p | t |

## Enllaços externs

* Ministry of Culture, Sports and Tourism (anglès) i (coreà)
* Revised Romanization Input Method Editor (anglès) i (coreà)
* Lexilogos: korean keyboard (anglès) i (coreà)
# Nua propietat

Nua propietat és aquell dret d'una persona sobre una cosa en la qual la seva relació amb ella és de ser solament i únicament propietari. Com a propietari, té el domini sobre la cosa, però no té la possessió perquè ha estat cedida aquesta a través d'un dret real denominat usdefruit.
La nua propietat són el conjunt de prerrogatives que conserva el propietari d'una cosa, quan aquesta cosa és objecte d'un dret de propietat (usdefruit, o habitació per exemple) per part d'un tercer.
El dret de propietat és el dret que té una persona d'utilitzar (usus), treure beneficis d'una cosa (fructus) i disposar-ne, és a dir vendre, hipotecar i inclusivament destruir (abusus).

## Facultats del nu propietari

El nu propietari és l'amo de la cosa, però amb la limitació que hi ha un usdefruit (dret de posseir usar i gaudir la cosa) que pertany a una altra persona. No obstant això, l'usdefruit no pot ser indefinit, i sempre té un terme (ja sigui un terme fix o, en el cas d'usdefruit vitalici, fins a la mort de l'usufructuari). Per tant, el nu propietari recobrarà la propietat plena quan s'extingeixi l'usdefruit.
Els drets del nu propietari són:
* Dret a recuperar la cosa en bon estat a l'extinció de l'usdefruit.
* Disposar de la cosa. Si bé l'usdefruit es manté, el nu propietari pot vendre la seva nua propietat.
* Altres drets accessoris. En el cas de béns específics, com accions de societats anònimes, pot tenir dret a exercir els drets polítics d'aquestes, en funció de la legislació aplicable.

## Referències

* ↑ «Conceptes de drets reals». Consorci de l'habitatge de Barcelona. [Consulta: 20 juliol 2014].
* ↑ «Nua propietat». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Servitud
# Lucien Louet

Lucien Louet (Louveciennes, 18 de març de 1900 - Amboise, 5 de setembre de 1979) va ser un ciclista francès, que s'especialitzà en el ciclisme en pista.

## Palmarès

* 1926
** 1r als Sis dies de Berlín (amb Pierre Sergent)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pastinachus

Pastinachus és un gènere de rajades de la família dels dasiàtids.

## Taxonomia

Durant molt temps aquest gènere va ser considerat monotípic, contenint tan sols l'espècie Pastinachus sephen. Estudis recents de rajades dels oceans Índic i Pacífic van revelar que hi havia diferents espècies, i que antics sinònims havien de ressorgir com a noves espècies.

## Taxonomia

* Pastinachus atrus (Macleay, 1883)
* Pastinachus gracilicaudus (Last i Manjaji-Matsumoto, 2010)
* Pastinachus sephen (Forsskål, 1775)
* Pastinachus solocirostris (Last, Manjaji i Yearsley, 2005)
* Pastinachus stellurostris (Last, Fahmi i Naylor, 2010)

## Bibliografia

* Pastinachus - Fishbase (anglès)

## Referències

* ↑ Last, P.R., Manjaji, B.M. and Yearsley, G.K. «Pastinachus solocirostris sp. nov., a new species of Stingray (Elasmobranchii: Myliobatiformes) from the Indo–Malay Archipelago». Zootaxa, 1040, 2005, pàg. 1–16. (anglès)
# S'Amarador

S'Amarador és una platja de sorra situada al sud-est de l'illa de Mallorca. Es troba a l'extrem oest de Cala Mondragó, una entrada marítima formada per diverses cales petites a la costa est de Mallorca. A s'Amarador desemboca el torrent d'en Roig (anomenat també torrent de s'Amarador). El Torrent de s'Amarador forma una bassa permanent salabrosa separada del mar per una barra dunar. El nom de la platja té el seu origen en l'ús tradicional que es donava a aquest estany: se submergien a les seves aigües feixos de lli i cànem per a l'obtenció de la fibra vegetal, o bé trocs d'arbres per emprar-los en la construcció de barques i bigues.

## Referències

* ↑ «Humedales de las Islas de España». [Consulta: 9 febrer 2021].
# Romanització Yale per al cantonès

Yale :
| Xinès tradicional: | Xinès tradicional: | 耶魯 |
| Xinès simplificat: | Xinès simplificat: | 耶鲁 |
| Cantonès |
| Cantonès | Jyutping: | je4 lou5 |
| | Yale: | yèh lóuh |
La romanització Yale del cantonés (en anglès: Yale Romanization of Cantonese) va ser desenvolupada per Parker Po-fei Huang i Gerald P. Kok i publicada el 1970. A diferència de la romanització de Yale del mandarí, és àmpliament utilitzat en llibres i diccionaris, especialment per als estudiants estrangers. La Universitat Yale, la Universitat de Tòquio i la Universitat de Colúmbia Britànica utilitzen aquesta romanització per a les seves classes de cantonès.
Comparteix algunes similituds amb Hanyu Pinyin, ja que les consonants sordes i no aspirades estan representades per lletres que s'utilitzen tradicionalment en anglès i la majoria d'altres llengües europees per representar sons sonors. Per exemple, [p] es representa com a b a Yale, mentre que el seu homòleg aspirat, [pʰ] es representa com p.

## Inicials

| b[p]巴 | p[pʰ]怕 | m[m]媽 | f[f]花 |
| d[t]打 | t[tʰ]他 | n[n]那 | l[l]啦 |
| g[k]家 | k[kʰ]卡 | ng[ŋ]牙 | h[h]蝦 |
| gw[kʷ]瓜 | kw[kʰʷ]誇 | w[w]蛙 |
| z[ts]渣 | c[tsʰ]叉 | s[s]沙 | j[j]也 |

## Finals

Coda :
| ø | -i | -o | -m | -n | -ng | - | -t | -k |
| Mitjà | aa | aa沙 | aai[ai]晒 | aau[au]筲 | aam[am]三 | aan[an]山 | aang[aŋ]省 | aap[ap]圾 | aat[at]殺 | aak[ak]客 |
| Mitjà | a | ai[ɐi]西 | au[ɐo]收 | am[ɐm]心 | an[ɐn]新 | ang[ɐŋ]生 | ap[ɐp]十 | at[ɐt]失 | ak[ɐk]塞 |
| Mitjà | iɛ些 | ei[ei]四 | eng[ɛŋ]聲 | ek[ɛk]石 |
| Mitjà | i | ii司 | iu[iu]消 | im[im]閃 | in[in]先 | ing[ɪŋ]升 | ip[ip]攝 | it[it]舌 | ik[ɪk]色 |
| Mitjà | o | oɔ蔬 | oi[ɔi]鰓 | ou[ou]酥 | on[ɔn]看 | ong[ɔŋ]康 | ot[ɔt]割 | ok[ɔk]各 |
| Mitjà | o | uu夫 | ui[ui]灰 | un[un]寛 | ung[ʊŋ]風 | ut[ut]闊 | uk[ʊk]福 |
| Mitjà | eu | euœ靴 | eui[ɵi]去 | eun[ɵn]信 | eung[œŋ]上 | eut[ɵt]出 | euk[œk]桌 |
| Mitjà | yu | yuy書 | yun[yn]孫 | yut[yt]雪 |
| Mitjà | ø | mm̩唔 | ngŋ̩吳 |
Les finals m i ng poden ser usades com a nasals sil·làbiques independents.

## Tons

| Nombre | Nom de to en espanyol | Contorn | Exemples | Exemples |
| Nombre | Nom de to en espanyol | Contorn | to marca | to nombre |
| 1 | nivell alt | 55 | sān | sant1 |
| 2 | mig ascendent | 35 | sán | sant2 |
| 3 | nivell mitjà | 33 | sant | sant3 |
| 4 | sota descendent | 21 | sàhn | sant4 |
| 5 | sota ascendent | 23 | sáhn | sant5 |
| 6 | nivell baix | 22 | sahn | sant6 |

## Exemples

| Tradicional | Simplificat | to marca | to nombre |
| 廣州話 | 广州话 | Gwóngjāuwá | Gwong2jau1wa2 |
| 粵語 | 粤语 | Yuhtyúh | Yut6yu5 |
| 你好 | 你好 | Néih hóu | Nei5 hou2 |
Pronunciació d'un antic poema xinès:
| 春眠不覺曉， 處處聞啼鳥。 夜來風雨聲， 花落知多少？ | Chēun mìhn bāt gok híu, chyu chyu màhn tàih níuh. yeh lòih fūng yúh sīng, fā lohk jī dō síu? |

## Referències

* ↑ David Rossiter; Gibson Lam; Vivying Cheng (2005).
* ↑ Material didáctico de la Universidad de Columbia Británica:
* ↑ Material didáctico de la Universidad de Tokio:
* ↑ «Cantonese». Omniglot. [Consulta: 27 octubre 2016].
# Okhotsk

Okhotsk (en rus:Охо́тск) és un assentament de tipus urbà de Rússia i centre administratiu del districte d'Okhotsk al krai de Khabarovsk està en la desembocadura del riu Okhota al Mar d'Okhotsk. El 2010 tenia 4.217 habitants.
Va ser el primer assentament rus a l'Extrem Orient Rus i a la costa de l'oceà Pacfic. Va ser fundat l'any 1643. pels cosacs dirigits per Semion Xelkóvnikov. El fort de Kossoi ostrojok va ser construït l'any 1649.
L'explorador Vitus Bering, va sortir d'Okotsk en les seves expedicions a Kamtxatka quan va descobrir l'Estret de Bering i Alaska. Aleshores el governador de la ciutat era el jueu portuguès Anton de Vieira.
El creixement de Petropàvlovsk-Kamtxatski va desplaçar Okhotsk de la posició principal en el comerç a principi del segle xix però va continuar tenint importància militar en la navegació. El 1840, es van començar els treballs per construir un millor port a Aian.
Okhotsk va ser un lloc de llançament de coets entre 1981 i 2005.
# Maiko Nakaoka

Maiko Nakaoka (中岡 麻衣子, 15 de febrer de 1985) és una exfutbolista japonesa. Va debutar amb la selecció del Japó el 2005. Va disputar 14 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2005 | 3 | 0 |
| 2006 | 10 | 0 |
| 2007 | 1 | 0 |
| Total | 14 | 0 |

## Referències

* ↑ Japan Football Association(japonès)
# Lounès Matoub

Lounès Matoub, comunament anomenat Matoub Lounès (en cabilenc, Lwennas Meɛṭub), és un poeta i cantant de la Cabília, conegut sobretot per la seva reivindicació de la identitat amaziga. Nascut a Taourirt Moussa, el 24 de gener de 1956, va ser assassinat el 25 de juny de 1998 en el camí d'Ath Douala. Oficialment, aquest assassinat va ser atribuït al Grup Islàmic Armat, però la seva família acusa el govern algerià d'haver-lo assassinat.

## Biografia

Va compondre cançons des de la seva adolescència. No s'identificava amb el sistema d'educació algerià, ja que el seu currículum escolar el privava de la seva identitat. Lounès, molt a l'aguait des de la seva infantesa, es preguntava per què parlava amazic a casa seva i a l'escola estudiava la "dels seus avantpassats", és a dir l'àrab, mentre que la generació anterior a la seva havia estudiat "els seus avantpassats gals"; Lounès es preguntà: "llavors, qui som?" És a partir d'aquesta constatació que rebutja qualsevol "colonització moral" i es torna autodidacta. La seva preocupació va ser sempre restaurar la identitat original, és a dir, la identitat amaziga.
# Paratropis tuxtlensis

Paratropis tuxtlensis és una espècie d'aranyes de la família dels paratropídids (Paratropididae), conegudes en anglès com a baldlegged spiders. Descobertes el 2014 per un grup d'investigadors de la Universitat Nacional Autònoma de Mèxic, l'espècie només s'ha trobat en el volcà San Martin de l'Estat de Veracruz a Mèxic, zona reconeguda com a reserva de la biosfera.<
El nom d'espècie P. tuxtlensis deriva de Los Tuxtlas (Veracruz), el lloc on es van trobar.

## Descripció

L'holotip del mascle fa 8,20 mil·límetres de longitud, i el paratip de la femella, 12.90 mil·límetres. Quan es neteja de terra el cos és vermellós, amb una coloració taronja en els seus quelícers, estern, endites i làbium. Les potes són de color oliva i fileres grogues.
Paratropis tuxtlensis És distingit de P. papilligera, l'altra espècie de Paratropis de la que només es coneix el mascle, per la tíbia cònica en lloc de cilíndrica i pel nombre de dents en el quelícers: P. tuxtlensis en té un total de 20 mentre P. papilligera té 24 dents. L'espècie té un a closca orbicular i les cames estan cobertes de pèls.

## Gamma i hàbitat

P. tuxtlensis és el primer exemplar de la família Paratropididae trobat a Amèrica del Nord. És nativa de la selva tropical de l'Estat de Veracruz (Mèxic. El primers exemplars van ser descoberts sota roques en una zona a 1.039 metres d'altura; dos individus més van ser recol·lectats més avall.

## Comportament

P. tuxtlensis excreta una substància enganxosa en una glàndula exocrina que té en el seu exoesquelet, i així "maquilla" al seu cos. Això probablement serveix com a forma de camuflatge com a depredador i com a possible presa.

## Referències

* ↑ Norman I. Platnick. «FAM. PARATROPIDIDAE Simon, 1889», 16-06-2014. [Consulta: 26 juny 2014].
* ↑ «A new spider species with a dirt armour has been discovered», 24-06-2014. Arxivat de l'original el 23 de setembre 2014. [Consulta: 26 juny 2014].
* ↑ «New Species of Spider with Strange Camouflage Discovered in Mexico», Jun 24, 2014. [Consulta: 26 juny 2014].
* ↑ «A new spider species from Mexico uses soil particles for camouflage», Jun 23, 2014. [Consulta: 26 juny 2014].
* 1 2 3 4 5 Valdez-Mondragón, Alejandro; Mendoza, Jorge I.; Francke, Oscar F. «First record of the mygalomorph spider family Paratropididae (Arachnida, Araneae) in North America with the description of a new species of Paratropis Simon from Mexico, and with new ultramorphological data for the family». ZooKeys. Pensoft Publishers, 416, 16-06-2014, pàg. 1–21. DOI: 10.3897/zookeys.416.7253 [Consulta: 26 juny 2014].
* ↑ «Spider Discovered in Mexico Uses Encrusted Soil Particles for Camouflage», 23-06-2014. [Consulta: 26 juny 2014].

## Enllaços externs

* (anglès) World Spider Catalog: Paratropis tuxtlensis Valdez-Mondragón, Mendoza & Francke, 2014 en la família Paratropididae +base de dades
# Període dels sis dràvides

El període dels sis dràvides és un temps de la història de Ceilan, regne d'Anuradhapura, en que el regne va estar sota domini dels Pandya de l'Índia del sud que van envair el país manats per Pandu i el van ocupar. El seu domini va durar 27 anys.
Pandu va entrar a Anuradhapura i es va assabentar que hi havia un jove de sang reial amb hàbits de monjo al Gonisada Vihara a la capital, anomenat Dathusena, que podria algun dia desafiar al seu dret al tron, va donar ordres de detenir-lo; però les ordres van arribar a Mahanama, el sacerdot en càrrec del temple, que era oncle matern del jove, i va poder fugir amb el monjo creuant el riu Gona tot i que en aquell vessava, podent arribar a Ruhuna on el jove aviat va agafar influència doncs un avantpassat havia marxat a la zona i havia adquirit moltes terres en el temps quan Subha va usurpar el tron i va ordenar matar tota la gent de sang reial. Poc després Dathusena fou aclamat per la gent de Ruhunu com a rei d'aquest país, que el veia com un líder que els podia defensar de l'ocupació exterior.
Pandu va morir cinc anys després i va governar breument el seu fill Parindu, però el va suplantar el seu oncle Khudda Parinda, que va oprimir al poble que donava suport a Dathusena amb el que va mantenir guerra constant durant 16 anys fins que va morir i el va succeir Tiritara, un cap pandya.
Dathusena va emprendre una dura campanya de dos mesis i el va derrotar i matar. Tiritara fou succeït per Dathiya, un altre cap, que també va morir en batalla contra Dathusena després d'una guerra de tres anys. El nou rei fou el cap Pithiya, que igualment fou derrotat i mort per Dathusena després d'una campanya de set mesos, que va culminar amb la conquesta d'Anuradhapura.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.